**Xerox Alto** on Xeroxin Palo Alton -yksikössä (PARC) kehittämä työasema. Tietokone oli ensimmäinen, jossa yhdistyivät tietokonehiirellä ohjattu graafinen käyttöliittymä, Ethernet-verkkoliittymä ja vaihdettavat massamuistit. Ensimmäinen yksilö valmistui vuonna 1973.

Inspiraatiota tietokoneen kehittämiseen saatiin Douglas Engelbartin vuonna 1968 esittelemästä *oN-Line System* (NLS) -järjestelmästä.

Tietokonetta ei koskaan myyty kuluttajatuotteena mutta sitä lahjoitettiin yliopistoille. Valmistuskustannuksien arvioitiin olevan 12 000 dollaria ja kaupallisen tuotteen hinta olisi ollut 40 000 dollaria. Laitetta valmistettiin noin 1 500–2 000 kappaletta kymmenen vuoden aikana. Alton jälkeen Xerox teki useita niin sanottuja D-sarjan tietokoneita: Dolphin (D0), Dorado (D1), Dicentra ja Daybreak.

Alton konseptit kaupallistettiin vuonna 1981 julkaistussa Xerox Star (Xerox 8010) -tietokoneessa, joka maksoi yli 16 000 dollaria. Starin kehityksestä kerrotaan, että tärkeänä kohtana oli käyttäjän interaktio koneen kanssa ja konseptimallia kehitettiin ennen laitteiston tai ohjelmiston kehittämistä.

Ohjelmistot
-----------

Tietokoneelle tehtiin myös ensimmäinen WYSIWYG-teksinkäsittelyohjelma. Butler Lampson ja Charles Simonyi suunnittelivat *Bravo*-nimisen tekstinkäsittelyohjelman tietokoneelle. *Maze War* -tietokonepelistä oli versio Altolle. *Alto Trek* oli Rick Rashidin ja Gene Ballin kehittämä ensimmäinen hiirellä pelattava peli.

Ohjelmointia koneelle tehtiin aluksi BCPL-kielellä, ja myöhemmin Mesa- ja Smalltalk-kielillä, jotka molemmat on kehitetty PARC:ssa. Smalltalk oli kielen lisäksi ohjelmointiympäristö, jonka kehitykseen vaikutti Alan Kay.

Tietokoneessa oli tuki 16-bittiselle merkistölle.

Tekniset tiedot
---------------

Tietokone koostui pöydän päälle asetettavasta näytöstä, näppäimistöstä ja hiirestä, sekä pienen jääkaapin kokoisesta keskusyksiköstä. Tietokoneessa oli myös netboot-ominaisuus, jossa tietokone pystyi lataamaan ohjelmiston verkkoyhteyden kautta kiintolevyn ollessa sammutettuna.

Tietokoneessa oli:

* Texas Instrumentsin 74181-mikropiiriin perustuva mikrokoodia käyttävä suoritin
* 128 KB keskusmuistia (laajennettavissa 512 KB)
* yksilevyinen 2,5 MB kiintolevy, johon levy voitiin vaihtaa

74181-piiri oli käytössä useissa aikakauden minitietokoneissa. Piiri ei ollut vielä varsinainen mikroprosessori, koska siinä oli vain ALU-yksikkö.

Lähdekoodit
-----------

Tietokoneelle kehitettyjen ohjelmien lähdekoodit on julkaistu vuonna 2014.

Vaikutus
--------

Vuonna 1979 SIGGRAPH-tapahtumassa esiteltiin PERQ-työasema, jonka kehitykseen Xerox Alto vaikutti.
Alton idea rakentaa pieni malli suuresta osituskäyttöjärjestelmästä vaikutti myös Lisp-koneisiin.

Alto vaikutti muun muassa Niklaus Wirthin ryhmän kehittämään Lilith-työasemaan.

Altoon kehitetty tekniikka vakuutti Steve Jobsin muuttamaan Apple Lisan tekstipohjaisesta graafiseen käyttöliittymään perustuvaksi. Useat Xerox PARCin työntekijät siirtyivät myöhemmin Applelle.

Lähteet
-------

1. 1 2  Xerox Alto Computer History Museum. Viitattu 30.7.2017.
2. ↑  The History of User Interface Design Fujixerox.  Arkistoitu 30.7.2017. Viitattu 30.7.2017.
3. 1 2  CED in the History of Media Technology *cedmagic.com*. Viitattu 30.7.2017.
4. 1 2  Xerox Alto *toastytech.com*. Viitattu 30.7.2017.
5. 1 2 3 4  Jeremy Reimer: A History of the GUI (sivu 3)  5.5.2005. Ars Technica. Viitattu 11.7.2019. (englanniksi)
6. 1 2 3 4 5  Xerox Alto *history-computer.com*. Viitattu 30.7.2017.
7. 1 2 3  The Xerox Alto II/XM Computer DigiBarn computer museum. Viitattu 30.7.2017.
8. 1 2  Paul McJones: Xerox Alto Source Code  21.10.2014. Computer History Museum. Viitattu 11.7.2019. (englanniksi)
9. ↑  The Wildflower Web Site *digibarn.com*. Viitattu 8.11.2019. (englanniksi)
10. ↑  Alan O Freier on the "D\*" Machines, the Dolphin, Dorado, Dandelion and more *digibarn.com*. Viitattu 8.11.2019. (englanniksi)
11. ↑  Lyle Ramshaw: The Alto-Dolphin-Dorado Briefing Blurb (PDF)  toukokuu 1981. Xerox. Viitattu 8.11.2019. (englanniksi)
12. 1 2  Designing the Star User Interface (PDF) *tech-insider.org*.  huhtikuu 1982. Viitattu 30.11.2020. (englanniksi)
13. 1 2  Paul McJones: Xerox Alto file system archive  9.11.2017. Computer History Museum. Viitattu 11.7.2019. (englanniksi)
14. ↑  Alto Trek Ultimate History of Video Games. Viitattu 11.7.2019. (englanniksi)
15. ↑  Developer Journal: Allegiance, Chapter 1  22.6.2012. IGN. Viitattu 11.7.2019. (englanniksi)
16. ↑  McJones, Paul: Xerox Alto file system archive Computer History Museum. Viitattu 30.7.2017.
17. ↑  Alan Kay ACM. Viitattu 13.5.2018. (englanniksi)
18. ↑  Early Years of Unicode *unicode.org*. Viitattu 27.12.2021. (englanniksi)
19. ↑  Xerox Alto Restoration Part 16 – our disk goes down, the Alto connects to Google and draws fractals CuriousMarc. Viitattu 15.10.2017.
20. 1 2  Inside the vintage 74181 ALU chip: how it works and why it's so strange *righto.com*. Viitattu 30.7.2017.
21. ↑  Gianluca G.: Homemade 4-bit TTL Processor based on 74181 chip *apollo181.wixsite.com*.  Arkistoitu 30.7.2017. Viitattu 30.7.2017.
22. ↑  ICL PERQ 2 T1 Workstation centre for computing history. Viitattu 2.10.2019. (englanniksi)
23. ↑  William I. Nowicki: Partitioning of Function in a Distributed Graphics System (PDF) *bitsavers.org*. Viitattu 31.12.2021. (englanniksi)
24. ↑  Lilith Workstation *ethistory.ethz.ch*. Viitattu 2.1.2020. (englanniksi)
25. 1 2  Jeremy Reimer: A History of the GUI (sivu 4)  5.5.2005. Ars Technica. Viitattu 2.1.2020. (englanniksi)

Aiheesta muualla
----------------

* Inside the vintage Xerox Alto's display, a tiny lightbulb keeps it working (englanniksi)
* Dokumentaatiota bitsavers.org-palvelussa (englanniksi)